Momtaz Begum

Si Momtaz Begum (namundag 5 Mayo 1974) sarong Bangladesi na parakantang folk asin inkumbent nakatukaw sa Jatiya Sangsad bilang myembro na pigrepresentar an Manikganj-2 na distrito poon pa kan 2014 asin iyo an Reserbadong Tukawan Pambabae-21 sa terminong 2009–2013. Binabansagan bilang "The Music Queen," siya nakarekord na nin mga 700 album. An iba sa mga maunabihan na album kaiba an Return Ticket, Ashol Boithoki, Murshider Talim, asin Ronger Bazar.

Si Begum nakamit an gawad na Bangladesh National Film Award for Best Female Playback Singer tolong beses para sa pelikulang Nekabborer Mohaproyan (2014), Swatta (2017) asin Maya: The Lost Mother (2019). Kan 2021, iya naduholan nin honorary doctorate degree hale sa Global Human Peace University sa Tamil Nadu, Indya.

Kaamayi nin buhay
Si Begum namundag kan 5 Mayo 1974 sa baryo nin Joymontop nin Singair, sa Manikganj ki Uzala Begum asin Modhu Boyati, sarong parakantang baul. Bilog na pagkaaki niya naubos sa pag'adal musika sa saiyang ama. She also took lessons from Razzak Dewan and Abdur Rashid Sorkar.

An pagpabisto saiya sa musika amay na gayong nangyari. Kan siya aki pa, iniibahan niya an saiyang ama enot bilang paradalan, dangan bilang iyo na an paratogtog. An musikang saiyang tinotogtog arog kan Marfati, Boithoki, asin Murshidi pwedeng makaag sa kategoryang mga kantang mistiko.

Karera
Sa enot an mga album ni Begum pinaluluwas niya nsa sadiri niyang gastos. Kan an mga ini nagin popular siya pinagokontrata na kan mga prodyuser na maggibo pa nin mga rekording daw ngani an bayad hababa sana asin sa kondisyon pa na an bayad saiya saiyang ibabalik kun dai nagkkita an rekording. Alagad, an saiyang mga kompoosiyon nagkikita nang husto asin sobrang nasibot na siya mala ta minsan nagrerekording na siya duwang beses sa sarong aldaw. Sa sarong interbyu, sabi niya "minsan itinitao saiya an ikakanta mga liriko asin musika kun noarin iyo na an oras pagkanta kaini na dai na ngani niya mapraktis na toltol pero sige siya."

Si Begum naelihir sa parlamento representado an Manikganj-2 kan 2014.

Toltolan

Mga myembro kan Jatiya Sangsad
 Mga parakantang Bangladesi